Будпраектінвест

«Будпраектінвест» — будаўнічая і праектная арганізацыя ў Магілёве, заснаваная ў 1993 годзе. Аказвае поўны спектр паслуг у сферы будаўніцтва: ад перадпраектнай падрыхтоўкі і дызайну да непасрэднага ўзвядзення, рэканструкцыі і рамонту будынкаў. Зарэгістравана па адрасе вул. Якубоўскага, 20а.

 Гісторыя і дзейнасць 
Прадпрыемства было заснавана ў 1993 годзе. З таго часу яно стала адной з дынамічна развіваючыхся кампаній на рынку будаўнічых паслуг Магілёва і Магілёўскай вобласці. У 2009 годзе кампанія атрымала сертыфікат адпаведнасці сістэме менеджменту якасці СТБ ISO 9001-2009.

Асноўныя накірункі дзейнасці:
 Будаўніцтва, рэканструкцыя, рэстаўрацыя, мадэрнізацыя, капітальны і бягучы рамонт будынкаў.
 Распрацоўка праектна-каштарыснай дакументацыі і дызайн-праектаў.
 Арэнда будаўнічай тэхнікі і транспартныя паслугі.
 Дызайнерскія і мастацка-афарміцельскія работы.

Прадпрыемства мае ўласную вытворчую базу, склады, аўтапарк і кантрольна-вымяральную лабараторыю. Штат супрацоўнікаў налічвае больш за 170 чалавек.

 Аб’екты 
Кампанія рэалізавала мноства праектаў грамадскага, жылога і адміністрацыйнага прызначэння, а таксама займалася рэканструкцыяй і стварэннем інтэр’ераў. Сярод знакавых аб’ектаў:

 Грамадскія і адміністрацыйныя будынкі 
 Адміністрацыйны будынак ААТ «Банк БелВЭБ» з паркінгам у Магілёве (архітэктар В. Свінарэнка).
 Шматфункцыянальны цэнтр AGSA на скрыжаванні праспекта Міру і вуліцы Грышына (арх. У. Ратомскі).
 Гандлёвы комплекс «Падземны горад» (арх. Э. Юшка, К. Быкоўская).
 Аддзяленні ААТ «АБ „Беларусбанк“» у Асіповічах, Шклове і аграгарадках вобласці.
 Будынак раённага суда ў Чэрыкаве (арх. А. Аленеў).
 Гандлёвы комплекс па вул. Чалюскінцаў у Магілёве (арх. У. Ратомскі).

 Рэканструкцыя 
 Рэканструкцыя чыгуначных вакзалаў у Магілёве, Бабруйску і Шклове.
 Аднаўленне помніка архітэктуры XIX стагоддзя ў Горках пад гісторыка-этнаграфічны музей.
 Рэканструкцыя будынка Галоўнага ўпраўлення Нацыянальнага банка ў Магілёве (навуковы кіраўнік У. Ратомскі).
 Рэканструкцыя санаторыя-прафілакторыя «Дубравенка» (арх. У. Ратомскі).
 Рэканструкцыя пажарнага дэпо ў Магілёве.

 Жыллёвае будаўніцтва 
 Жылы комплекс «Паладыа» ў Магілёве (арх. У. Ратомскі).
 Шматкватэрныя дамы па вуліцах Лазарэнкі, Чэхава, Арлоўскага, Дзяржынскага ў Магілёве.
 Жылыя дамы ў горадзе Горкі (арх. У. Ратомскі).
 Жылы дом-комплекс «МАГІЛЁЎ-CITY» (арх. Э. Юшка).

 Інтэр’еры 
Кампанія распрацоўвала дызайн інтэр’ераў для аддзяленняў банкаў («Белаграпрамбанк», «БПС-Банк», «Белінвестбанк»), крам («Камінтэрн», «Мілавіца»), кафэ і офісаў.

 Крыніцы 

 Спасылкі 


Катэгорыя:Будаўнічыя кампаніі Беларусі
Катэгорыя:Праектныя арганізацыі Беларусі
Катэгорыя:Кампаніі, заснаваныя ў 1993 годзе
Катэгорыя:Кампаніі Магілёва
Катэгорыя:Вуліца Якубоўскага (Магілёў)